A Föld annyira látványos,
hogy az apróságokat könnyű nem észrevenni.
De ha jobban megnézzük...
egy felfedezetlen világra bukkanunk.
Ebben a világban a csöppnyi hősöknek...
és az apró szörnyeknek...
hihetetlen szupererő kell ahhoz...
hogy legyűrjék a rájuk váró óriási nehézségeket.
APRÓ VILÁG
Az afrikai szavanna.
A legendák földje.
Itt élnek bolygónk legnagyobb...
NARRÁTOR:
...és legfenségesebb állatai.
Az elefántok lába alatt egy feltáratlan világ terül el.
Ahol az elefántcickány él.
Nyüzsögnek itt a különféle bámulatos apró növényevők és parányi ragadozók.
Az óriások földjén az apróságoknak nincs könnyű dolga.
A csordák épp erre tartanak, tehát az élet hamarosan jóval nehezebbre fordul.
SZAVANNA
Az elefántcickány alig nagyobb egy hörcsögnél.
Viszont sokkal gyorsabb.
Arányosan nézve háromszor gyorsabb a gepárdnál.
Közel 30 kilométer per órás sebességgel elszántan hajszolja az eleséget.
Testsúlya harmadának megfelelő mennyiséget kell fogyasztania naponta,
hogy gyors tempóját tartani tudja.
Ezért több ezer négyzetméteren pályák szövevényes hálózatát építette,
amelynek segítségével a száraz időszakban is talál eleséget.
A kobra egy pillanat töredéke alatt támad.
A pályán az elefántcickány mégis egy lépéssel előtte jár.
Az elefántcickány élete fergeteges... és magányos.
Az itt látható nagy vörös vár uralkodóival ellentétben.
A törpemongúz gyakran költözik termeszvárakba.
A tenyérnyi mongúzok
nagy tömegben erősítik és melegítik egymást.
A szavannákon meglepően hidegek a reggelek.
Nem nehéz ágyban maradni.
De ma nem lehet.
Ez a kis szarvascsőrűmadár éhes.
Alig várja a reggelit.
Húsz mongúz és egy szarvascsőrűmadár fura csapatnak tűnhet.
De az apróságok jól járnak, ha összetartanak.
A mongúzok felzavarják a zsákmányt.
A szarvascsőrűmadár őrködik.
A törpe mongúzok felügyelte terület nagy,
úgy 50 futballpályányi méretű.
Menet közben kijelölik a határokat.
Minél magasabban van a szag, mások annál nagyobb állatnak hiszik.
A területükön még a száraz időszakban is megtalálják a szükséges élelmet.
A mongúz Afrika legkisebb húsevője,
mégsem fél a nagyoktól.
Egy mérges madárpók.
A szívós csapat
a lehetőségeket kihasználva éli túl a legnehezebb időszakot is.
De amikor leszakad az ég, minden megváltozik.
Az utazó nehezen lel menedékre.
De a mongúzok biztonságban és melegben vannak.
Jól választottak otthont.
A termeszvár remek védelmet nyújt az időjárással szemben.
Ezek a szorgalmas rovarok
nyál és sár keverékéből betonkeménységű várakat építenek...
akkorákat, mint egy elefánt.
Az eső nyomában a nagy állatok is megérkeznek.
Elsőként az elefántok formálják át a tájat.
Egy öttonnás lábnyomban...
a vízi világot különféle apró lények népesítik be.
Köztük a bolygó egyik legrégebbi faja.
A levéllábú rák már akkor is ilyen tavacskákban élt,
amikor a dinoszauruszok lába taposta a földet.
Az eső után néhány nappal az egész szavanna zöldbe borul.
Az állatok lakmározni kezdenek...
és ez irdatlan következményekkel jár.
Az elefántcickány ezt a kupacot nem tudja arrébb vinni.
De itt a segítség.
A galacsinhajtó pillanatok alatt a friss kupachoz ér.
A zsákmány egy részére pályázik,
mielőtt a többiek odaérnek.
Ez egy igen értékes galacsin.
Élelemforrás egybegyúrva a pártalálás reményével.
Ebben az apró világban egyetlen lépés is kedvezőtlen fordulatot hozhat.
Egy dübörgő csorda kész katasztrófát is okozhat.
Több mint egymillió gnú és zebra. A legnagyobb szárazföldi vándorló csorda.
A friss fű ígérete hajtja őket... éppen erre.
A koronás bíbic a nyílt szavannán fészkel.
Félő, hogy az új fészekaljat eltiporják.
Csak a gazella bokájáig ér fel, mégsem fél szembeszállni vele.
A gnúcsorda azonban megállíthatatlan.
Csodával határos módon az összes tojás sértetlen,
de a kikelésig még van egy hónap.
Az elefántcickány pályája nagyobb károkat szenvedett.
Ideje útkarbantartásba kezdeni.
Jöhet a padlógáz.
A csordák a füvet legelik, a zsiráf pedig a fákon keresgél.
Az akácia friss leveleit
hosszú tüskék védik.
A félméteres nyelvvel szemben nem sokra mennek.
A fának azonban második védelmi vonala is van.
Az akácián élő hangyák egész serege indul bevetésre.
Rágóikkal ott támadják a zsiráfot, ahol csak érik.
Amíg az végül tovább nem áll.
Az akácia különleges, megvastagodott tüskékben szállásolja el hű seregét.
Hangyákra méretezett csészékbe gyűjtött nektárral lakatja jól őket.
Az apróságok közösen képesek fellépni a nagyokkal szemben.
De néha hasznosabb a futás.
Éles, kaszaboló agyar.
Százötven kiló tiszta izom...
A varacskos disznó impozáns.
Ez a mongúz pedig pontosan tudja, mire vágyik.
Egy kis kényeztetésre.
A legbátrabb mongúz válogathat a szaftos kullancsok között.
A többiek is csatlakoznak, és alaposan megtisztogatják a disznót.
Hamarosan egyre több vendég érkezik a szépségszalonba.
A mongúzok a visszatérő kuncsaftokat saját területükként jelölik meg.
Aki kicsi és elég okos,
az a legijesztőbb állatok jelenlétéből is előnyt kovácsol.
A magasban található csemege a nyűvágókat illeti.
Éles csőrük segítségével összeszedik az élősködőket.
Ha az egyik állat rájuk unt, átszállnak egy másikra.
A nyűvágó szinte minden élelmét patásokról szedegeti.
A találékony és erős gyomrú apróságok
nagy hasznot húznak a csorda vonulásából.
Az őket követő ragadozókkal már jóval nehezebb.
Kikeltek a bíbictojások.
A fióka most próbál lábra állni...
a veszélyes világban.
A sakál megalkuvó vadász.
Minél kisebb egy állat,
annál könnyebb préda.
Kétségbeesett lépés.
A bátor anya mindenáron megpróbálja magára vonni a figyelmet...
hogy védje a fiókát.
A fióka szinte észrevehetetlen, amíg mozdulatlan.
De a hangyacsípést nehéz semmibe venni.
Az anya zavart kelt.
Épphogy csak eltereli a sakál figyelmét.
A tojónak addig kell védelmeznie a fiókáját,
amíg a csorda tovább nem áll.
A csordát egy kisebb vonulás kíséri folyamatosan,
komoly bosszúságot okozva.
A nagy állatokat legyek tömkelege gyötri.
Az apróságok számára felér egy mozgóbüfével.
A csordától távol fekvő sziklás területeken
az agáma várja, hogy a szájába repüljön a falat.
Legtöbbször kevés sikerrel jár.
Ezért amikor nagyobb lehetőség adódik...
azt muszáj megragadni.
Az oroszlánok itt sziesztáznak a hőségben.
A legyek követik őket.
Tömegesen.
Bátraké a szerencse.
Ne ébresszük fel az alvó oroszlánt!
Talán van ennek közvetettebb módja is.
Elképesztő, mit meg nem úsznak az apróságok.
De a veszély árnyékában...
ne kísértsük a szerencsét!
Ahogy a vidék kiszárad, a csordák továbbállnak.
Lesz, aki nem sír utánuk.
Újra beköszönt a béke.
A terep megint az elefántcickányé.
Rovarokra vadászhat nagy tempóban...
és semmi nem áll az útjába.
Az évszakok változása...
új kihívásokat hoz.
Az elefánt kiszáradt lábnyoma az út végét jelentheti.
De ez a kis bogár erős.
Saját testsúlyának tízszeresét is képes felemelni.
És most, hogy a csorda elment, már nem veszítheti el a galacsint.
Herkulesi erőfeszítése meghozta gyümölcsét.
A nőstény kész osztozni legféltettebb kincsén...
és a párjául fogadja.
A mongúzoknak is jó élete van.
Legalábbis legtöbbször.
Egy magányos mongúz könnyedén a kobra áldozatává válhat.
De ha összefognak...
nincs, ami legyőzze a kis csapatot.
És most új tagok erősítik soraikat.
Még csak egy hónaposak,
de három hónap múlva
a csapat teljes értékű tagjai lesznek.
A Föld legnagyobb csordavonulását kell átvészelniük,
de ezek a parányi hősök nemcsak túlélik, hanem gyarapodnak is közben.
A szavanna valóban a legendák földje.
És ahogy láthattuk...
errefelé a legnagyszerűbb történetek is... parányiak.
A feliratot fordította: Basch Erzsébet